Phryg. — Hieropolis (Koçhisar): Hüdāi Kaplicasi — bef. 216 AD — IChUR(1) II,1.xv — SEG 30.1479
Region: Asia Minor — Phrygia

[ε]κλεκτης πολεως ο πολει[της] τουτ εποιη[σα] [ζων ι]ν εχω φανερ[ην] σωματος ενθα θεσιν ουνομ αβερκιος ων ο μαθητης ποιμενος αγνου [ος βοσκει προβατων αγελας ορεσιν πεδιοις τε] [οφθαλμους ος εχει μεγαλους παντη καθορωντας] [ουτος γαρ μ εδιδαξε -- γραμματα πιστα] εις ρωμη[ν ος επεμψεν] εμεν βασιλ[ιδ αναθρησαι] και βασιλισσ[αν ιδειν χρυσο]στολον χρυ[σοπεδιλον]. λαον δ ειδον ε[κει λαμπραν] σφραγειδαν ε[χοντα] και συριης πε[δον ειδα] και αστεα παν[τα νισιβιν] ευφρατην διαβ[ας παν]τη δ εσχον συνο[μαιμους]. παυλον εχων επ ο[χω] πιστις π[αντη δε προηγε] και παρεθηκε [τροφην] παντη ιχθυν α[πο πηγης] πανμεγεθη καθ[αρον ου] εδραξατο παρθε[νος αγνη] και τουτον επε[δωκε φι]λιοις εσθε[ιν δια παντος] οινον χρηστον εχουσα κερασμα διδουσα μετ αρτου. ταυτα παρεστως ειπον αβερκιος ωδε γραφηναι εβδομηκοστον ετος και δευτερον ηγον αληθως. ταυθ ο νοων ευξαιτο υπερ αβερκιου πας ο συνωδος. ου μεντοι τυμβω τις εμω ετερον τινα θησει. ει δ ουν ρωμαιων ταμειω θησει δισχειλια χρυσα και χρηστη πατριδι ιεροπολει χειλια χρυσα.